ผมมีก้อนเนื้อเล็กๆอยู่ที่ใต้ขากรรไกรทั้งสอง มีกลิ่นปากเรื้อรังแปรงฟันแล้วกลิ่นปากก็ยังไม่หาย เป็นมา6ปีแล้ว ไม่กล้าไปหาเพราะว่าปากเหม็น อยากถามว่ามีวิธีการรักษายังไงครับ
สวัสดีค่ะ การมีกลิ่นปากเรื้อรัง อาจมีสาเหตุจาก-การรักษาความสะอาดความสะอาดในช่องปากที่ไม่ดีพอ เช่น แปรงฟันไม่เกลี้ยง ทำให้เกิดการสะสมของเชื้อแบคที่เรียที่ก่อตัวขึ้นบนฟันและซอกฟัน หรือมีฟันผุ-อาหารที่มีส่วนผสมของวัตถุดิบกลิ่นแรง เช่น กระเทียม หัวหอม พริก เครื่องดื่มอย่างกาแฟ ชา หรือเครื่องดื่มแอลกอฮอล์-อาการปากแห้งจากต่อมน้ำลายที่ผลิตน้ำลายน้อยลงกว่าปกติ-เป็นโรคประจำตัวเกี่ยวกับช่องปาก จมูก ลำคอ-การสูบบุหรี่-ปัญหาสุขภาพอื่นๆเช่น การติดเชื้อ โรคหลอดลมอักเสบเรื้อรัง โรคกรดไหลย้อนการมีเนื้องอกเล็กๆใต้ขากรรไกรดังกล่าว ถ้าเป็นในช่องปาก อาจเป็นสาเหตุของกลิ่นปากผิดปกติได้เช่นกัน แนะนำพบแพทย์เพื่อตรวจเพิ่มเติมให้ได้การวินิจฉัยที่แน่นอนแนะนำการรักษาความสะอาดภายในช่องปาก แปรงฟันอย่างน้อยวันละ 2 ครั้ง หลีกเลี่ยงอาหารกลิ่นแรงจัด งดการสูบบุหรี่หรือการดื่มแอลกอฮอล์ และตรวจสุขภาพของช่องปากประจำปี หากปฏิบัติตัวตามคำแนะนำข้างต้นแล้วไม่ดีขึ้น ควรไปพบแพทย์หรือทันตแพทย์เพื่อหาสาเหตุอื่นๆเพิ่มเติม